《姹莺娇 本名惜奴娇 山居述怀》
金朝·王丹桂

泉石清幽，好个真游地。香风散、彩云呈瑞。日暖天和，更时有珍禽戏。嘉致。总妆点、山家况味。外景充盈，内景还相契。丹炉畔、虎龙交会。女姹婴娇，频劝我、倾金液。沈醉。但高卧、晴霞影里。

作者简介：王丹桂（生卒年不详），金代道士。字昌龄，号五峰白云子，利州（今四川广元市）人。师事金代道教宗师马钰（马丹阳），修习全真教义。隐于昆嵛山神清洞。工填词，笔调流畅清雅，有词集《草堂集》一卷，收其词一百四十馀首，皆宣扬早期全真教旨，与马钰同一格调，多赠寄答和之作，内容均是宣说早期全真教义，警诫世人觉悟人生梦幻，断恩爱，弃名利，以求达仙真之位。《全金元词》收其词六十二首。生平见其《草堂集》。